S-707/2006

Mál þetta, sem dómtekið var í dag, er höfðað með ákæru útgefinni af lögreglustjóranum í Reykjavík 9. maí 2006 á hendur H-kk-þgf M-kk-þgf G-kk-þgf, kt. [...] Hringbraut 85, Reykjavík, fyrir eftirgreind hegningar- og umferðarlagabrot framin í Reykjavík á árinu 2005 nema annað sé tekið fram:

I.

Gripdeildir:

1. Miðvikudaginn 26. október á bensínstöð Select við Vesturlandsveg dælt eldsneyti á bifreiðina A-7565 fyrir kr. 501 og ekið í burtu án þess að greiða fyrir það.

2. Mánudaginn 31. október á bensínstöð Essó við Gagnveg dælt eldsneyti á sömu bifreið fyrir kr. 2000 og ekið í burtu án þess að greiða fyrir það.

3. Laugardaginn 5. nóvember á bensínstöð Select við Vesturlandsveg dælt eldsneyti á sömu bifreið fyrir kr. 2.000 og ekið í burtu án þess að greiða fyrir það.

4. Föstudaginn 18. nóvember á bensínstöð Olís, Hamraborg, Kópavogi, í félagi við tilgreindan mann, dælt eldsneyti á bifreiðina ZV-142 fyrir kr. 3.001 og ekið í burtu án þess að greiða fyrir það.

Eru brot þessi talin varða við 245. gr. almennra hegningarlaga nr. 19/1940.

II.

Umferðarlagabrot, með því að hafa laugardaginn 5. nóvember ekið bifreiðinni IS-117 um Grjótháls án þess að hafa gilt ökuskírteini.

Er brot þetta talið varða við 48. gr., sbr. 1. mgr. 100. gr., umferðarlaga nr. 50/1987.

Þess er krafist að ákærði verði dæmdur til refsingar.

Í málinu gera eftirtaldir aðilar kröfur um skaðabætur á hendur ákærða:

1. 10-11, að fjárhæð 2.501 krónur ásamt vöxtum samkvæmt 8. gr. laga nr. 38/2001 frá tjónsdegi en dráttarvöxtum samkvæmt 9. gr. sömu laga að liðnum mánuði frá birtingu kröfunnar til greiðsludags.

2. Olíuverzlun Íslands, að fjárhæð 3.001 krónur, ásamt vöxtum samkvæmt 8. gr. laga nr. 38/2001 frá tjónsdegi en dráttarvöxtum samkvæmt 9. gr. sömu laga að liðnum mánuði frá birtingu kröfunnar til greiðsludags.

3. Olíufélagið ehf., að fjárhæð 2.000 krónur, ásamt vöxtum samkvæmt 8. gr. laga nr. 38/2001 frá tjónsdegi en dráttarvöxtum samkvæmt 9. gr. sömu laga að liðnum mánuði frá birtingu kröfunnar til greiðsludags.

Af hálfu ákærða er krafist vægustu refsingar er lög leyfa.

Farið var með mál þetta samkvæmt 125. gr. laga nr. 19/1991 og var það tekið til dóms án frekari sönnunarfærslu er sækjanda og ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sitt og samþykkt skaðabótakröfur. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði er fæddur í nóvember 1985. Á hann að baki sakaferil frá árinu 2002. Hann var fjórum sinnum dæmdur á árinu 2005 og tvisvar sinnum á árinu 2006. Dómarnir frá árinu 2005 eru frá 2. mars, 15. júní, 21. september og 9. nóvember. Var ákærða gerð sekt í þrem þeirra, en í dóminum frá 21. september var hann dæmdur í 10 mánaða fangelsi fyrir þjófnað og önnur hegningarlagabrot og brot gegn umferðarlögum. Hann var dæmdur í sekt 1. febrúar 2006 fyrir umferðarlagabrot og brot gegn fíkniefnalögum. Loks var honum ekki gerð sérstök refsing í dómi 13. febrúar 2006. Brot ákærða samkvæmt ákæru eru hegningarauki við dómana frá 2006 og öll nema eitt einnig við dóminn frá 9. nóvember 2005. Verður refsing að því leyti tiltekin eftir 78. gr. laga nr. 19/1940, sbr. 77. gr. Refsing ákærða er ákveðin fangelsi í 30 daga.

Ákærði hefur samþykkt skaðabótakröfur í málinu. Í samræmi við það greiði ákærði 10-11 2.501 krónu ásamt vöxtum samkvæmt 8. gr. laga nr. 38/2001 frá 5. nóvember 2005 til dagsins í dag en dráttarvöxtum samkvæmt 1. mgr. 6. gr. sömu laga frá þeim degi til greiðsludags.

Ákærði greiði Olíuverslun Íslands 3.001 krónu ásamt vöxtum samkvæmt 8. gr. laga nr. 38/2001 frá 18. nóvember 2005 til dagsins í dag en dráttarvöxtum samkvæmt 1. mgr. 6. gr. sömu laga frá þeim degi til greiðsludags.

Ákærði greiði Olíufélaginu ehf. 2.000 krónur ásamt vöxtum samkvæmt 8. gr. laga nr. 38/2001 frá 31. október 2005 til dagsins í dag en dráttarvöxtum samkvæmt 1. mgr. 6. gr. sömu laga frá þeim degi til greiðsludags.

D ó m s o r ð :

Ákærði, H-kk-nf M-kk-nf G-kk-nf sæti fangelsi í 30 daga.

Ákærði greiði 10-11 2.501 krónu ásamt vöxtum samkvæmt 8. gr. laga nr. 38/2001 frá 5. nóvember 2005 til dagsins í dag en dráttarvöxtum samkvæmt 1. mgr. 6. gr. sömu laga frá þeim degi til greiðsludags.

Ákærði greiði Olíuverslun Íslands 3.001 krónu ásamt vöxtum samkvæmt 8. gr. laga nr. 38/2001 frá 18. nóvember 2005 til dagsins í dag en dráttarvöxtum samkvæmt 1. mgr. 6. gr. sömu laga frá þeim degi til greiðsludags.

Ákærði greiði Olíufélaginu ehf. 2.000 krónur ásamt vöxtum samkvæmt 8. gr. laga nr. 38/2001 frá 31. október 2005 til dagsins í dag en dráttarvöxtum samkvæmt 1. mgr. 6. gr. sömu laga frá þeim degi til greiðsludags.

S-kk-nf S-kk-nf.